标题：鲁元公主
称号争议
介绍鲁元公主者，刘邦与吕雉之女也，名失考，后世多以鲁元公主称之。“鲁元”何解？古来有二说。其一，称号也。东汉服虔曰：“元，长也。食邑于鲁。”以“元公主”为“长公主”之别称也。
唐颜师古曰：“公主，惠帝之姊也，以其最长，故号曰元。吕后谓高帝曰张王以鲁元故不宜有谋，齐悼惠王尊鲁元公主为太后，当时并已谓之元，不得为谥也。韦说失之。”故“鲁”之“元公主”说大行其道也，人少异议。清梁玉绳虽以“元”为谥，然未加辨正。故余略辨之。其二，谥号也。西晋韦昭曰：“元，谥也。”鲁元公主(2张)
吕后言张王以鲁元故不宜有谋，此语乃史迁转述，非吕后亲口之语之实录，故师古之论不足为据。
《史记·吕太后本纪第九》云：“（高后元年四月）鲁元公主薨，赐谥为鲁元太后。子偃为鲁王。鲁王父，宣平侯张敖也。”又云：“（高后七年）宣平侯张敖卒，以子偃为鲁王，敖赐谥为鲁元王。”张敖者，赵王张耳之子也，鲁元公主之夫。
西汉之世，乃母系政治与父系政治可分庭抗礼之世。侯之妻，侯之母可继为侯，皇子公主可着母姓以称之，若“窦太主”、“卫太子”云云。且汉承秦制，乃有尚主之仪、尚主之制，东汉荀爽于延熹九年对策陈，力陈其弊。其侄荀悦作《申鉴》乃申之。
鲁元公主乃帝后亲女，且得太后之号于齐王，女张氏为其弟惠帝刘盈皇后，其贵当世无可匹敌。故鲁元公主当可以王太后之位得谥于前，吕后之势也。
张敖从妻谥亦为“元”，较之春秋时期夫人多从诸侯之谥，大略如荀爽叔侄所云以妻制夫，以卑临尊，违乾坤之道也。虽谥“鲁元太后”之例非属之于尚主之仪、尚主之制，然“元”为谥号亦明矣。然吕后崩，诸吕诛，大臣乃使吕后之谥号从于高祖，曰“高后”，故张敖从妻谥之例，当世无二。梁玉绳已论之，其要言曰：“敖死，始从公主之谥，追封鲁元王、不使子继父而继母，不使妇从夫而从妇，悖于三纲甚矣。”
谥号考辩
其因多也，或在《史记》。《史记》不知何故，屡称鲁元公主与宣平侯张敖之子张偃为“鲁元王”，实乃大怪。《史记》《史记·吕太后本纪第九》：高后为外孙鲁元王偃年少，蚤失父母，孤弱，乃封张敖前姬两子，侈为新都侯，寿为乐昌侯，以辅鲁元王偃。及封中大谒者张释为建陵侯，吕荣为祝兹侯。诸中宦者令丞皆为关内侯，食邑五百户。……当是时，济川王太、淮阳王武、常山王朝名为少帝弟，及鲁元王吕后外孙，皆年少未之国，居长安。
……数称张偃为鲁元王，然其子何敢用其父其母之谥号耶？大惑读书人之智，故不敢轻从“鲁元公主”谥号之说。《张耳陈馀列传》《张耳陈馀列传第二十九》：张敖，高后六年薨。子偃为鲁元王。以母吕后女故，吕后封为鲁元王。元王弱，兄弟少，乃封张敖他姬子二人：寿为乐昌侯，侈为信都侯。高后崩，诸吕无道，大臣诛之，而废鲁元王及乐昌侯、信诸侯。孝文帝即位，复封故鲁元王偃为南宫侯，续张氏。《诸侯王年表》《汉兴以来诸侯王年表》：（汉惠帝）七年初置鲁国，（高后元年）四月，元王张偃元年。梁玉绳云：“‘元王’当作‘初王’”。
鲁元王
简介然汉孝文帝即位，张偃废为南宫侯，乃以此爵终老，《汉书·高惠高后文功臣表》云，张偃薨后谥“共”，是为“南宫共侯”，何以称“鲁元王”？《汉书》《汉书·张耳陈馀传第二》：后六年，宣平侯敖薨。吕太后立敖子偃为鲁王，以母为太后故也。又怜其年少孤弱，乃封敖前妇子二人；寿为乐昌侯，侈为信都侯。高后崩，大臣诛诸吕，废鲁王及二侯。孝文即位，复封故鲁王偃为南宫侯。《史记》作“鲁元王”之处《汉书》皆作“鲁王”，且不记张敖赐谥为鲁元王之事。何故？班固依《史记》擅行删改乎？余不敢妄断。梁玉绳每见《史记》中言张偃为“鲁元王”之处，辄曰“衍文”，不足以服人也。《张家山汉墓竹简》《张家山汉墓竹简·二年律令·津关令》：廿二、丞相上鲁御史书言，鲁侯居长安，请得买马关中。·丞相、御史以闻，制曰：可。520
·丞相上鲁御史书，请鲁中大夫谒者得私买马关中，鲁御史为书告津关，它如令。丞相、御史以闻，制曰：可。521
·丞相上鲁御史书，请鲁郎中自给马骑，得马关中，鲁御史为传，它如令。丞相、御史以闻，制曰：可。522
二年律令之年，学者多论，然其下限在吕后二年，当属不易也。
汉初尚有别家称“鲁侯”，奚涓也。涓随刘邦起事，侯四千八百户，死事，高祖六年封其母疵代为鲁侯，《汉书·高惠高后文功臣表》“疵”作“底”，且改封重平侯，故治在山东陵县东北。高后五年疵薨、国除。母疵何年改封重平侯，不知。盖因鲁元公主得汤沐而改封。其地，据《地理志》即春秋鲁国、秦时薛郡之地。然高祖时薛郡之地属楚国，鲁元公主之汤沐邑乃为薛郡之鲁县，今之曲阜，当夺之于母疵之旧领。吕后未尝夺楚国之薛郡以封张偃，张偃之鲁国当以齐王所献城阳郡为本，全祖望以为城阳郡，古莒国之地。《二年律令》所称之鲁侯，居于长安，可享买马关中之特权，母疵贵不及于此也。且《吕太后本纪》云：“当是时，济川王太、淮阳王武、常山王朝名为少帝弟，及鲁元王吕后外孙，皆年少未之国，居长安。”故《二年律令》所称之鲁侯，必为张偃无疑。《津关令》中不称“鲁王”而称“鲁侯”，可知吕后二年张偃未得封王也。《史记》（高后元年）“四月，太后欲侯诸吕，乃先封高祖之功臣郎中令无择为博城侯。鲁元公主薨，赐谥为鲁元太后。子偃为鲁王。鲁王父，宣平侯张敖也。”至于“张买为南宫侯。”段，梁玉绳云：“博城侯下忽插入公主之薨，张偃之王，刘章之侯。更觉不伦。史公叙事，何若是之倒乱哉？余谓‘鲁元公主薨’二十六字当在‘南宫侯’句下，盖偃与孝惠子同王也。”梁玉绳察张偃封王语次之失，甚是，然其未见《二年律令》，张偃当与高祖功臣同列为侯也。
传本《史记》未记张偃于母薨之时仅为鲁侯，其父死时尚升为鲁王之事实，径称张偃为“鲁元王”，此大谬，绝不可信。《张耳陈余传》说张敖死在高后六年，《吕后本纪》言张敖死在高后七年，此又有异论也。《史记》注集解云，张敖谥武侯。先谥宣平武侯，后追谥鲁元王乎？
愚以为张敖死当在高后六年，《汉书·高惠高后文功臣表》云：“（张敖）九年封（宣平侯），十七年薨”在公元前182年，亦为高后六年。时其子尚为鲁侯，故张敖以己爵享“武”谥。高后七年，张偃升鲁王，其父追赠“鲁元王”则可解之。《吕太后本纪》盖误张敖追赠“鲁元王”之年为其薨年，其误一；《张耳陈馀列传》以张敖薨后张偃方立为鲁王，其误二；数称张偃为鲁元王，则误三矣，《史记》之言可弃之。
以是观之，其事本末如下：
高祖六年，鲁侯奚涓薨，封其母疵代为鲁侯。其后鲁元公主得汤沐邑于鲁。盖因此而转封母疵为重平侯。
惠帝二年，齐悼惠王献城阳郡，尊鲁元公主为王太后，以媚吕后。鲁元公主称太后之始。  鲁元公主（毛俊杰饰）惠帝四年冬十月壬寅，惠帝立鲁元公主与张敖之女张氏为皇后。
高后元年四月，鲁元公主薨，谥为“元”，是为“鲁元太后”。其子张偃承母之汤沐邑，建鲁国，称鲁侯。高后五年，重平侯母疵薨，国除。
高后六年，宣平侯张敖卒，以其侯爵乃谥“武”，是为“宣平武侯”。
高后七年，鲁侯张偃升为鲁王，且立乐昌侯张寿、信都侯张侈辅之，其父张敖以妻以子之故，追赠谥为“鲁元王”。
文帝元年，张偃废为南宫侯，以是爵终老，谥“共”，是为“南宫共侯”。生前死后断不得称“鲁元王”。
《史记》以张偃为“鲁元王”，或为《史记》传抄之误，或为司马迁本人之误，不可从。
故“鲁元公主”之“元”当为鲁元公主之谥号。《逸周书·谥法解》云：能思辩众曰元，行义说民曰元，始建国都曰元，主义行德曰元。盖鲁元公主薨日建国，故谥曰“元”也。
盖后世男权思想以为女子不当先夫君而有谥，故不敢认“元”为谥也。今略辨之，知其牵连甚多也。东晋笔记小说《汉宫春色·汉孝惠张皇后外传》
史书记载
鲁元公主者，高帝之长女也。母吕后，生一女一男，女即公主，男为孝惠皇帝。高帝为亭长时，家贫，吕后攻苦食淡。公主年七岁，即能代母操作，抱哺幼弟，吕后甚赖其力。或盛夏治田，母女皆跣足蓬首，汗流浃面，不知其悴。一日吕后与公主居田中耨，置惠帝坐田畔，有一老父过求饮，相吕后曰：“夫人天下贵人，所以贵者，乃此男也。”又相公主曰：“此女圆准故多财，丰下故多后福，广颡故不久当大贵，岂长困于陇亩者哉！”吕后颇心异之，及高帝起兵，为沛公，旋封汉王，其家属皆居沛。汉二年四月，败于彭城，高帝使人收家室，太公吕后已为楚所虏，道逢惠帝及公主，载之以行，马疲，追者在后，帝蹶两儿欲弃之，夏侯婴常下收载之。既登车，婴以面向两儿，使各抱其颈而立，乃驰，卒得脱于下邑之间。是时惠帝年六岁，公主年十三矣。公主颇知避嫌，以布蒙面，既而往道旁溲溺。追者将至，高帝怒又欲弃之，婴固请载之，竟免於难。六月汉都栎阳，立惠帝为太子。令诸侯子为宿卫，并册封公主，傅姆赞礼，诸妃嫔观之。曰：“公主德性窈窕，周旋进退，亦颇楚楚可观，惟素居乡野，不惯为容饰耳。”既而高帝出关，与楚相持，诸姬皆从去。吕后又在楚未归，宫中无主。公主专摄宫中事，端详慎默，曲有条理，以时护调太子，饮食寒暖，皆不使失节，高帝以为贤。三年正月，帝由荥阳驰入关，选诸侯子尚公主，召年少貌美者三十人，入内廷听选。张耳之子敖，年方二十一，神清如冰玉，状貌雅丽，仪度翩翩。帝见之曰：“美哉！古之子都徐公，不能过也。”届期，诸侯子入内殿，设鹄射之，帝召公主垂帘观焉，用秦制也。公主羞畏不肯出，高帝骂之，乃出。坐於帘内，默然俯首，未尝仰视。张敖连射皆中的，其余中者四人。帝先以问公主，皆不答。帝指张敖曰：“此真佳公子矣。”公主不觉举眸一望，若微解颐者。戚夫人曰：“公主已心许之矣。”帝乃以敖尚公主，公主体修颀面，如满月。其色微似紫棠，泽以纷黛，弥形端洁，性温悫，有淑行。汉沿秦制，凡公主下降，必选宫人年老者傅之，谓之家令。尚公主者，虽欲入房侍公主，家令不许，不敢擅入也。敖尚公主，惟合卺之夕，得侍寝榻，既而数月不得入。一夕伺家令入宫，敖窃侍公主。公主遂有娠，明日家令知之，对公主诟谇张敖，公主为之泣下。其后公主受制於家令，口欲言而忸怩，终不敢留敖宿也。明年三月三日，公主生一女。张敖之母朱氏趋往视之。朱氏者，外黄富人之女也。有国色，少时误嫁庸奴，不相得，遂去之。其父之客为择婿，使嫁张耳，生子敖，年已三十有六，尚如二八丽人。谓公主曰：“余昨梦天上诸神仙送女，仪仗甚盛。一美人冠服庄严，端坐舆中，降於余家。此女殆天上谪仙人也，自往摩其顶，女忽对之嫣然一笑。朱氏惊呼，公主视之，因名之曰“嫣”，左右皆谓女貌酷似祖母，朱氏亦以其类己也，爱之如掌上珍。其秋九月，楚归吕后於汉，公主入宫省母。吕后询知家令隔绝张敖，雅怜公主，因怒家令，言於高帝罢去之，著为令。自后公主与敖伉俪日笃。敖侍公主亦甚谨，公主有微疾，敖为按摩肢体，亲抱公主登厕，公主虽辞之，而敖不倦也。留侯子张不疑谓敖曰：“子之事妻，无乃太劳。”敖曰：“天家贵女，一喜一怒，家之兴废系之，且公主甚贤，其姿貌虽非绝丽，而举止大方，气象温雅，靓如秋云之吐华月，蔼如春风之拂名花，实世所罕觏也。”於是高帝吕侯皆宠敖甚厚。立敖父张耳为赵王，时人为之语曰：“不愿封侯十万户，但愿身侍长公主。”明年七月，赵景王张耳薨。敖嗣为赵王都襄国，尊母朱氏为王太后，公主为王后。高帝六年十二月，帝自邯郸过赵，赵王执子婿礼甚恭，上箕踞慢骂之。公主抱其女出见，上抚玩良久，呼为玉女云。公主尚无子，乃谓敖曰：“妾惟有一女，王当为似续计，”盍置侍姬。敖固辞，公主饰美姬二人使侍敖寝，遂连生二子。曰侈、曰寿。八年九月，高帝患匈奴强盛，刘敬说上曰：“陛下诚能以嫡长公主妻之，彼贪汉重币，必以为阏氏，生子必为太子，因使辩士讽谕以礼节，冒顿在，固为子婿。死则外孙为单于，可无战以渐臣也。若陛下不能遣长公主，而令宗室女诈称公主，彼亦知之，不肯贵近，无益也。”高帝曰：“善遣使徵公主於赵。”公主时年十九，与赵王日夜对泣，迁延未行。吕后亦泣曰：“妾惟太子与一女，奈何弃之匈奴中。”帝不得已，先使刘敬往结和亲约。其冬十二月赵相贯高等谋反，事觉，逮捕张敖，至长安系狱。诏有司录送敖家属，别遣宦者先迎公主。公主顾念其女年幼，又见其姑朱氏丰神美艳，恐为吏卒所侵辱，欲与姑女偕行，有司不许。公主乃厚赏吏卒，洒泣而别。吏卒羁送张敖家属，每止传舍。敖母朱氏与诸姬妾及敖女嫣同处一室。从吏或梦明月出於室中，夜起望之。其上常有云气，为五彩龙凤形。一卒或从室外窥之，见敖母方去冠理发，丰丽端艳，俨若神仙，不觉心动，欲乘夜犯之，将入户，则见敖女寝榻前，红光满室，如是数四，惊怖而止，既至长安，狱吏议夷张敖三族，自公主而外，皆当从坐。公主入宫泣诉张敖无罪。吕后见高帝，数言张王，以公主故，不宜有此。影视形象中的鲁元公主(15张)帝怒曰：“使张敖踞天下，岂少而女乎？”会贯高等力白张敖不反。九年春正月，赦赵王敖，废为宣平侯，是月公主适生子偃。帝欲夺公主嫁匈奴。吕后谏曰：“中国不能自强，专恃荐女以为得计，恐贻笑於天下。”帝乃使敖尚公主如故。匈奴屡寇，边索公主，汉使者或绐单于，曰：“公主有一女甚美，他日年长，可代母远行。”单于信之，始不为寇。十一年九月，郦侯吕台娶妇，鲁元公主往贺，宴於内室，公卿列侯宴堂上，酒酣乐作，忽见一美公子立屏后，面目秀丽，举止端严。公卿咸视宣平侯曰：“此必足下令子，”竞起视之，问年几何？婢答云八岁。馈以果饵，不受，或欲执其手，惊走入内。既复询之，宣平侯曰：“此敖长女也，以素爱之故，饰以男子之服，然其性纯悫而畏人，而於男女之辨尤严，故亟走耳。”公卿皆啧啧叹羡。顷之，公主传呼将归第，宣平侯仓猝离席而去。明年四月，高帝崩，公主率女嫣入哭甚哀，送葬长陵。五月惠帝即位。冬十月，齐悼惠王来朝，恐太后害之，谋所以自全者，乃献城阳一郡，为长公主汤沐邑，尊公主为王太后，太后大悦。惠帝二年，匈奴为?书遗太后，太后大怒。召樊哙议击之，季布谏而止，乃遣宦者张泽奉书，逊辞报之。单于谓使者曰：“吾欲索长公主以践前约。”使者对曰：“长公主早嫁张敖，高帝时犹可夺之，今天子乃公主之弟，岂有夺己嫁之姊，以予单于者哉。”单于曰：“然则公主之女，可来代之。”使者归报，太后怜爱外孙女，不忍遣。三年春，以宗室女为公主，嫁匈奴，而聘女嫣以配惠帝所以杜匈奴之望也。公主广市长安大梁美婢百人，以媵皇后，会稽仙人朱仲诣阙，献大珠径三寸。太后用为聘礼，公主复以黄金七百斤购之。仲不受金复献大珠径四寸，光明如月，公主用饰皇后礼冠。冬十月，惠帝立皇后张氏，时公主年二十六。惠帝年十九，皇后年十二，公主既以后母，益贵宠而弥自谦抑，当世以为贤后。立四年，惠帝崩。太后怜后幼弱嫠居，召公主入椒房，与皇后同卧起，后寝至夜深，必起坐溺器，飕?有声，公主左右窥见后睡容初醒，如春日海棠，素衫素?，首不加冠，而盘髻如旋螺，额可鉴人，端艳之色，与烛光相照耀，后微咳数声。  影视形象公主呼后曰：“吾儿得无冒寒乎？”后既登床。母子絮絮对语。公主私问曰：“汝配先帝数年，果获一侍枕席乎？”后不答，固问之。后娇音若泣者良久，乃曰：“自我入宫，彼已多病矣。”公主曰：“以汝如此身貌，而终身为处子，吾每念之，肝肠如割。”又问曰：“汝粪溺有芳馨何也？”后曰：“我初入宫，即饮花露，想以此获效，然初不自觉也。”公主爱后如婴儿，调护其眠食。居半年，公主始归第，私谓后曰：“吾闻辟阳侯为人邪僻，今方以右丞相居宫中。汝宜谨自守身，戒侍女勿妄出入。”后如其教，人罕得见其面者。吕后元年夏四月，公主薨。太后命孝惠皇后归临母丧成服。后年十七，哭尽哀，居丧次两旬，送葬还宫。又六年，宣平侯张敖卒，赐谥曰鲁元王，谥公主曰鲁元太后，封公主子张偃为鲁王。其后太后以鲁王偃年少孤弱，封其兄侈为新都侯，寿为乐昌侯，以辅鲁王。吕太后崩。大臣诛诸吕，废鲁王偃，遂废孝惠皇后，幽之北宫。文帝元年，乃封张偃为南宫侯，续张氏。二年，释孝惠皇后，出自幽室，复以后礼供养。鲁元公主冢，在惠帝安陵东三十里，次东有张敖冢，与公主同域云。
评曰：鲁元固千古贤公主，此文用笔奇丽，亦千古妙文，与孝惠皇后传虽分两篇，而事迹自相贯穿，作者姓氏不可知，合而观之，其妙可见。